open-index/open-wikipedia-markdown huggingface dataset:
Johannes Hendrikus Viljoen

regs|duimnael|180px|Minister Jan Vijoen
**Johannes Hendrikus Viljoen** (15 Oktober 1893 – 5 Desember 1957) was 'n Suid-Afrikaanse politikus, parlementslid vir die kiesafdelings Hoopstad (1933-1941) en Vryburg (1948-1957), Minister van Mynwese (1950-1953), Onderwys, Kuns en Wetenskap (1950-1957), Maatskaplike Sake (1953-1954), Bosbou (1954-1956) en Gesondheid (1956-1957) in dr. D.F. Malan en advokaat Hans Strijdom se kabinette.

## Politieke loopbaan 
Viljoen was die seun van J.H. (Jan) Viljoen snr. (1869-1955), 'n veteraan van die Tweede Vryheidsoorlog en van sy vrou, Lenie Maré. J.H. Viljoen jnr. was agtereenvolgens lid van die Nasionale Party, van die Verenigde Party (1934-1941), van die Afrikanerparty (1941-1943) en toe weer van die Nasionale Party.

Nadat hy Eben Dönges verslaan het tydens die algemene verkiesing in 1938, word Jan Viljoen 'n voorstander van die neutraliteit van Suid-Afrika met die uitbreek van die Tweede Wêreldoorlog en 'n sterk ondersteuner van Barry Hertzog.

## Afsterwe 
Op 64-jarige ouderdom sterf hy op 5 Desember 1957, terwyl hy 'n lid van die Strijdom-regering is, en word begrawe in Wesselsbron in die Oranje-Vrystaat.
Louis Shill

**Louis Hyme Shill**, gebore op 29 Oktober 1930 in Witbank (Oos-Transvaal) en oorlede in Mei 2016, was 'n Suid-Afrikaanse sakeman, stigter (in 1965) en voorsitter van Sage Group tot 2003.

## Politieke loopbaan
Louis Shill het 'n kort politieke loopbaan gehad toe hy van 1993 tot 1994 die nasionale minister van behuising en openbare werke in die Kabinet van F.W. de Klerk was. Hy is die eerste politikus van die Joodse godsdiens wat sedert Henry Gluckman in 'n Suid-Afrikaanse kabinet dien en die eerste en laaste in 'n regering onder leiding van die Nasionale Party.
Juilliard-skool

duimnael|regs|Die Alice Tully-saal
duimnael|regs|Die Juilliard-skool
Die **Juilliard-skool** () is 'n privaat konservatorium vir die uitvoerende kunste wat in New York geleë is. Dit is in 1905 gestig en voorsien opleiding aan nagenoeg 850 voorgraadse- en nagraadse studente in dans, drama en musiek. Dit word wyd gereken as een van die voorste drama-, musiek- en dansskole, met sommige van die mees gesogte kunsteprogramme.

## Verwysings
## Verdere leesmateriaal 
* *Ten Years of American Opera Design at the Juilliard School of Music*, gepubliseer deur die New York Openbare Biblioteek, 1941.
* *The Juilliard Report on Teaching the Literature and Materials of Music*, deur die Juilliard-skool. Gepubliseer deur Norton, 1953.
* *The Juilliard Review*, deur Richard Franko Goldman, gepubliseer deur die Juilliard-skool, 1954.
* *The Juilliard Journal*, gepubliseer deur die Juilliard-skool, 1985.
* *Nothing But the Best: The Struggle for Perfection at the Juilliard School* deur Judith Kogan. Gepubliseer deur Random House, 1987. .
* *Guide to the Juilliard School Archives*, deur die argiewe van die Juilliard-skool, Jane Gottlieb, Stephen E. Novak, Taras Pavlovsky. Gepubliseer deur The School, 1992.
* *Juilliard: A History* deur Andrea Olmstead. Gepubliseer deur die Universiteit van Illinois uitgewers, 2002, .
* *A Living Legacy: Historic Stringed Instruments at the Juilliard School* deur Lisa Brooks Robinson, Itzhak Perlman. Amadeus Press, 2006. .

## Eksterne skakels
* 
* The Juilliard School – its history at 100
* Andrea Olmstead papers, 1970–2013 Music Division, The New York Public Library. Olmstead's papers hold the research she carried out for her book on Juilliard, and include recorded interviews with various faculty, former students, and staff.
Sam de Beer

**Samuel Johannes de Beer**, gebore op 19 Augustus 1944 in Johannesburg, is 'n Suid-Afrikaanse politikus, agtereenvolgens lid van die Nasionale Party (tot 1998), van die United Democratic Movement (1998-2001) en daarna van die African National Congress (sedert 2001). Sam de Beer was die Minister van Behuising (1989-1991) en daarna Minister van Onderwys en Opleiding (1991-1993) in die kabinet van F.W. de Klerk.

## Loopbaan
Met 'n BA in Teologie aan die Universiteit van Pretoria, was Sam de Beer 'n lid van die Afrikaanse Studentebond, 'n Afrikaner-studentevereniging, en het van 1965 tot 1967 op sy nasionale raad gedien.

Hy was voorsitter van die Kultuurraad van die stad Springs van 1972 tot 1974 en was 'n lidmaat van die NG Kerk, eers in Magaliesburg en toe van 1969 tot 1974 in Springs.

Hy was lid van die raad van die buitestedelike gebied van Magaliesburg (1971) en is in 1974 verkies tot die parlement vir die kiesafdeling Geduld.

Van 1982 tot 1984 was hy voorsitter van die Nasionale Party se afdelingsraad vir die Oos-Randstreek.

De Beer was Adjunkminister van Onderwys en Ekonomiese Ontwikkeling van 1984 tot 1989 in die kabinet van P.W. Botha, en het op verskillende parlementêre komitees gedien, soos dié oor die wet op gemengde huwelike of dié oor onsedelikheid.

Sam de Beer was die Minister van Behuising (1989-1991) in die kabinet van F.W. de Klerk, en later Minister van Onderwys en Opleiding (1991-1994), die ministerie in beheer van skoolonderrig vir die swart bevolking.

In die eerste veelrassige algemene verkiesing van 1994 word hy op die nasionale partylys verkies as lid van die Nasionale Vergadering van Suid-Afrika (1994 tot 1998). Hy word van 1997 tot 1998 die leier van die Nasionale Party in Gauteng.

In Augustus 1998 sluit hy aan by die United Democratic Movement en word verkies tot die Gautengse vergadering.

In 2001 het hy by die African National Congress aangesluit.

## Eksterne skakels 
*  Biografie van Sam de Beer
Gruneriet

In mineralogie verwys **Gruneriet** na 'n mineraal van die amfiboolgroep van minerale met die formule FeSiO(OH). Dit is in 1853 ontdek en vernoem na Emmanuel-Louis Gruner (1809–1883), 'n Franse chemikus wat dit die eerste keer ontleed het. Die **amosiet**vorm van gruneriet is in Suid-Afrika ontgin as 'n bron van asbes, en word na verwys as *bruinasbes*.

## Oorpsrong 
Amfibole is 'n groep inosilikaat minerale, wat prismatige of naaldagtige kristalle vorm, wat uit dubbele ketting -tetraëder bestaan, gekoppel aan die hoekpunte.  Gewoonlik bevat hulle ione van yster en / of magnesium in hul strukture. Amfibole kan groen, swart, kleurloos, wit, geel, blou of bruin wees. Die Internasionale Mineralogiese Vereniging klassifiseer amfibole as 'n mineraalsupergroep, waarbinne twee groepe en verskeie subgroepe bestaan.

Vier van die amfiboolminerale is van die minerale wat algemeen asbes genoem word. Hulle is: antofilliet, riebekiet, die kummingtoniet/gruneriet-reeks en die aktinoliet/tremoliet-reeks. Die kummingtoniet/gruneriet-reeks word dikwels **amosiet** of bruinasbes genoem. Riebekiet staan bekend as krokidoliet of blouasbes. Hulle word ook gewoonlik amfiboolasbes genoem.

Amfibole van metamorfiese oorsprong sluit in dié wat in kalkstene ontwikkel deur kontakmetamorfisme, genaamd tremoliet. Veselagtige tremoliet is een van die ses erkende soorte asbes.

## Eienskappe 
Gruneriet is die yster-eindlid van die gruneriet-kummingtoniet-reeks. Dit vorm as veselagtige, kolomagtige of massiewe kristalle. Die kristalle is monoklinies-prismaties. Die glans is glasagtig tot pêrelagtig met kleure wat wissel van groen, bruin tot donkergrys. Die Mohs-hardheid van gruneriet is 5 tot 6.

## Amosiet (of veselagtige Gruneriet) 
**Amosiet** is 'n seldsame asbesvormige variëteit van gruneriet wat hoofsaaklik as asbes gemyn is by Penge, Limpopo. Die oorsprong van die naam is Amosa, die afkorting van die Engelse naam van die mynmaatskappy "Asbestos Mines of South Africa LTD". Amosa was 'n onderneming wat onder die Unie van Suid-Afrika gestig is en in Johannesburg geregistreer is. In die 1960's was dit die enigste belangrike produsent van amosiet ter wêreld.

## Verwysings
Alfred Ernest Trollip

**Alfred Ernest Gray Trollip** (16 Julie 1895 - 12 Maart 1972) was 'n Suid-Afrikaanse advokaat en politikus. 

Hy was vanaf 1938 lid van die Verenigde Party totdat hy in 1961 by die Nasionale Party aangesluit het. Hy was 'n lid van die Transvaalse Provinsiale Raad en 'n LV vir die kiesafdeling Brakpan (1938–1953) en kiesafdeling Bezuidenhout (1953–1958).

Hy was die administrateur van die provinsie Natal van 1958 tot 1961. Vanaf 1961 was hy 'n lid van die Senaat van die Unie van Suid-Afrika vir die Nasionale Party. In die Tweede kabinet van Hendrik Verwoerd was Trollip minister van immigrasie en indiensneming (1961–1966) en minister van immigrasie en Indiërsake (1966–1968) in die kabinet van John Vorster.

## Lewensloop
Alfred Ernst Trollip, 'n afstammeling van Britse immigrante wat in 1820 geëmigreer het, studeer aan die Universiteit van die Witwatersrand nadat hy in Johannesburg skoolgegaan het. Hy was aanvanklik lid van die Verenigde Party (VP), waarvoor hy verkies is tot lid van die Tranvaalse Provinsiale Raad. In die verkiesing van 18 Mei 1938 word hy vir die eerste keer verkies as lid van die Volksraad van Suid-Afrika vir die VP en verteenwoordig die kiesafdeling Brakpan. Terselfdertyd het hy 'n nagraadse kursus in geskiedenis aan die Universiteit van die Witwatersrand voltooi, waar hy in 1947 'n MA in geskiedenis behaal met 'n proefskrif oor die premier van die Suid-Afrikaanse Unie, Barry Hertzog, wat vanaf 1924 tot 1939 aan bewind was. Dit is getiteld "Die eerste fase van Hertzogisme".

## Kabinetsminister
In 1961 verlaat Trollip die Verenigde Party en sluit aan by die Nasionale Party (NP) as lid van die Senaat. Tussen 8 Oktober 1961 en 30 Maart 1966 beklee hy die pos as Minister van Arbeid in die Verwoerd I-kabinet. Sy aanstelling, asook Frank Waring s'n as Minister van Inligting, word vertolk as 'n toenadering van premier Hendrik Verwoerd tot die Engelssprekende bevolking.

## Verwysings
Willie Maree

**Willem Adriaan Maree** (gebore op 7 Augustus 1920 in Brandfort, Suid-Afrika en oorlede op 26 Mei 1980) was 'n Suid-Afrikaanse boer en politikus, leier van die Nasionale Party in Natal, lid van die Volksraad vir die kiesafdeling Newcastle (1948-1968) en lid van die Verwoerd- en die Vorster-kabinette.

## Biografie
Willie Maree is in 1945 getroud met Martha Maria Magdalena Jansen van Rensburg, hulle het 'n seun en 'n dogter gehad. Maree het in 1948 die kiesafdeling Newcastle met 'n klein meerderheid gewen in 'n provinsie waar die opposisie-Verenigde Party die oorhand gehad het. Hy was toe slegs 27 jaar oud en word die jongste parlementslid. Hy het in die 1950's en 1960's 'n belangrike figuur in die Nasionale Party geword en die party in Natal gelei. Hy was lid van die komitee vir Binnelandse Sake in die parlement van 1954 tot 1958 en het in 1958 by die kabinet van H.F. Verwoerd aangesluit as Minister van Bantoe Onderwys.

Maree bedank in Augustus 1968 die pos van Minister van Openbare Werke, Volkswelsyn en Pensioene om gesondheidsredes.

## Verwysings
Pieter Aspe

**Pieter Aspe** (amptelik *Pierre Aspeslag*; 3 April 1953 – 1 Mei 2021) was 'n Vlaamse skrywer van speurverhale. Die verhale is verwerk vir die TV-reeks *Aspe* met Herbert Flack in die hoofrol. Aspe is op 68-jarige leeftyd oorlede.

## Bibliografie
;Meesters in Misdaad (Pieter Van In)
# 1995 - *Het vierkant van de wraak*
# 1996 - *De Midasmoorden*
# 1997 - *De kinderen van Chronos*
# 1998 - *De vierde gestalte*
# 1999 - *Het Dreyse incident*
# 2000 - *Dood tij*
# 2000 - *Blauw bloed*
# 2001 - *Zoenoffer*
# 2001 - *Vagevuur*
# 2002 - *Onder valse vlag*
# 2002 - *De vijfde macht*
# 2003 - *Pandora*
# 2003 - *13*
# 2004 - *Tango*
# 2004 - *Onvoltooid verleden*
# 2005 - *Casino*
# 2005 - *Ontmaskerd*
# 2006 - *Zonder spijt*
# 2006 - *Alibi*
# 2007 - *Rebus*
# 2007 - *Op drift*
# 2008 - *De zevende kamer*
# 2008 - *Bankroet*
# 2009 - *Misleid*
# 2009 - *De cel*
# 2010 - *De vijand*
# 2010 - *Erewoord*
# 2011 - *Postscriptum*
# 2011 - *Solo*
# 2012 - *Eiland*
# 2012 - *Min 1*
# 2013 - *Het laatste bevel*
# 2013 - *Het Janussyndroom*
# 2014 - *(Pijn)³*
# 2014 - *Zonder voorschrift*
# 2015 - *De doos*
# 2015 - *Het oor van Malchus*
# 2016 - *Import*
# 2016 - *Exit * (onvoltooid)
# 2017 - *De butlerknop*
# 2018 - *Van In Episode 1*
# 2019 - *Van In Episode 2*
# 2020 - *Van In Episode 3*
# 2020 - *Van In Episode 4*

;Ander werke
* 1998 - *Grof wild*
* 2002 - *De Japanse Tuin*
* 2010 - *Kat en muis*
* 2011 - *De laatste rit*
* 2015 - *De oxymorontheorie*
* 2017 - *Blankenberge blues* (saam met Koen Strobbe)

;Jeugboeke
* 1998 - *Bloedband*
* 1999 - *Luchtpost*

## Strokiesprentboeke
* 2004 - *Het vierkant van de wraak*
* 2005 - *De Midasmoorden*
* 2007 - *Het Liefdesnest*
* 2008 - *De IJskoningin*
* 2011 - *Grof wild*
* 2018 - *Dossier Van De Duivel*

## Sien ook
* Vlaamse letterkunde

## Verwysings
Gladiolus atroviolaceus

***Gladiolus atroviolaceus*** is 'n meerjarige plant en geofiet wat tot die genus *Gladiolus* behoort. Die spesie is inheems aan Iran, Irak, Israel, Libanon, Sirië, Palestina, Trans-Kaukasus, Turkye, Turkye-in-Europa en Turkmenistan.

## Bron 
* Plants of the World Online
Kent Durr

**Kent Diederich Skelton Durr** (gebore op 28 Maart 1941 in Kaapstad) is 'n Suid-Afrikaanse politikus, lid van die Nasionale Party en daarna van die Afrika Christen Demokratiese Party (ACDP), LP (1977-1991 en 2004-2005), adjunkminister van finansies en nywerheid (1984-1988), toe minister van begroting en arbeid (1988-1989) in die regering van P.W. Botha, minister van handel, nywerheid en toerisme (1989-1991) in die kabinet van F.W. de Klerk, ambassadeur van Suid-Afrika in Londen (1991-1995) en lid van die Nasionale Raad van Provinsies vir die Wes-Kaap in die Suid-Afrikaanse parlement (1999-2004).

## Buite die politiek
Hy het hom van 1995 tot 1999 uit die politieke lewe onttrek en het hom toegewy aan sy professionele aktiwiteite in die landboubedryf en in die omgewing, veral as president van die maatskappy Clean Diesel Technologies Inc. (1995-1997), gewy aan die ontwikkeling van volhoubare oplossings. om kweekhuisgasvrystellings te verminder en energie-doeltreffendheid te verhoog.

## Terugkeer
In 1999, in 'n verkiesbare posisie op die lys van die Afrika Christen Demokratiese Party vir die Wes-Kaap, keer hy terug na die parlement binne die Nasionale Raad van Provinsies. In 2004 word hy verkies tot die Nasionale Vergadering, waar hy die woordvoerder van die Afrika Christen Demokratiese Party is vir ekonomiese kwessies, handel, nywerheid en die omgewing. In 2005 bedank hy om hom te wy aan sy professionele aktiwiteite.
Gladiolus aurantiacus

***Gladiolus aurantiacus*** is 'n meerjarige plant wat tot die genus *Gladiolus* behoort. Die spesie is inheems aan Gauteng, Eswatini, KwaZulu-Natal en Mpumalanga.

## Bronnelys 
* REDLIST Sanbi
* Plants of the World Online
Gladiolus aureus

***Gladiolus aureus*** is 'n meerjarige plant en geofiet wat tot die genus *Gladiolus* behoort en is deel van die fynbos. Die spesie is endemies aan die Wes-Kaap en word gevind op die Kaapse Skiereiland. Die plant het 80% van sy habitat verloor sedert 1980. Daar is 'n paar redes daarvoor: onttrekking van grondwater en indringerplante, die acacia's. Die plant is ook oorbenut deur blomverkopers terwyl informele behuising ook 'n gedeelte van die habitat beset het.

## Bronnelys 
* REDLIST Sanbi
* Plants of the World Online
Misuzulu Zulu

**Misuzulu Zulu kaZwelithini** (gebore op 23 September 1974 in Hlabisa, KwaZulu (nou KwaZulu-Natal, Suid-Afrika) is die huidige koning van die Zoeloenasie (Zoeloe: *Ingonyama yamaZulu*, letterlik: "Zoeloeleeu"). Hy het sy oorlede vader, koning Goodwill Zwelithini kaBhekuzulu, op 7 Mei 2021 opgevolg. Op 20 Augustus 2022 is Misuzulu Zulu kaZwelithini ingehuldig. Op 29 Oktober 2022 is hy by 'n groot plegtigheid in Durban amptelik as koning gekroon en deur die Suid-Afrikaanse regering erken.

Die grondwet van Suid-Afrika erken tradisionele leiers in Suid-Afrika en die koning se rol is veral seremonieel van aard; hy beskik oor geen politieke mag nie. Die hof in Nongoma word uit die begroting van die KwaZulu-Natalse Provinsiale Wetgewer betaal.

## Biografie 
Misuzulu Zulu kaZwelithini is op 23 September 1974 in Hlabisa gebore, in die destydse bantoestan KwaZulu wat nou deel vorm van die Suid-Afrikaanse KwaZulu-Natal-provinsie. Hy is die oudste oorlewende seun van Goodwill Zwelithini kaBhekuzulu en sy hoofvrou Shiyiwe Mantfombi Dlamini Zulu (1953–2021). Laasgenoemde was 'n dogter van Sobhuza II en die suster van Mswati III, die huidige koning van die onafhanklike koninkryk Eswatini. Mswati III is dus Misuzulu Zulu kaZwelithini se oom. Nadat Misuzulu Zulus se vader oorlede is, is Misuzulu Zulu se moeder een maand voor haar dood in Maart 2021 as regent ingehuldig. In haar testament het sy haar seun as opvolger benoem. Tydens sy inhuldiging het Misuzulu "'n nuwe hoofstuk" vir sy onderdane aangekondig en beloof, dat hy "daaraan sal werk om die Zoeloenasie te verenig“. Teen die inhuldiging is 'n dringende aansoek by 'n hof in Pietermaritzburg ingelê, wat egter afgewys is. Misuzulu se vader se eerste vrou en ook sekere van sy jonger broers (sy vader het ten minste 28 kinders met ses vroue gehad) het Misuzulu se legitimiteit as koning verwerp. Die Suid-Afrikaanse president Cyril Ramaphosa het Misuzulu se inhuldiging as wettig erken.

As Zoeloekoning het Misuzulu Zulu amper 30&nbsp;000&nbsp;km² grond, sekere paleise en ander boedels geërf. Buitendien erf hy 'n groot hoeveelheid bates.

## Verwysings
Gladiolus balensis

***Gladiolus balensis*** is 'n meerjarige plant wat tot die genus *Gladiolus* behoort. Die spesie is endemies aan Ethiopië waar dit in die suidooste voorkom.

## Bron 
* Plants of the World Online
Kongola

**Kongola** is 'n nedersetting in die Kaprivistrook in Namibië en die distrikhoofstad van die kiesafdeling Kongola in die Sambesi-streek. Dit is geleë op die nasionale pad B8 (Otavi - Katima Mulilo). Kongola het 'n vulstasie en 'n groothandelaar. Alhoewel die dorp aan 'n nasionale kraglyn geleë is, is dit nog nie aan die elektrisiteitsnetwerk gekoppel nie. Daar is ook geen toegang tot veilige water in Kongola nie. 

## Verwysings
Kangongo, Namibië

**Kangongo** (1&nbsp;093 m bo seespieël) is 'n nedersetting aan die oostelike oewer van die Okavangorivier in die Kawango-Oosstreek, Namibië, 156&nbsp;km oos van Rundu langs die Trans-Caprivi-snelweg. Kangongo het 'n bevolking van ongeveer 4&nbsp;000 inwoners.

## Geskiedenis 
Die geskiedenis van Kangongo hang nou saam met die geskiedenis van die Hambukushu-volk, die mees oostelike van die vyf koninkryke van die Kawango-volk. Sedert Namibië se onafhanklikheid in 1990, het Kangongo baie min beleggings ontvang, ondanks oorvloedige landbou-, bosbou- en arbeidsgeleenthede in die omgewing. Kangongo is die hoofdorp en word omring deur verskillende gehuggies soos Shadithiki in die noordooste, Tjwatama en Shandhimbo in die suidooste, Ndarata in die sentrum, Shakashondo in die weste en Sharukuya in die noordweste en Teya in die suide. Die eerste laerskool is deur Rooms-Katolieke sendelinge gestig en die historiese gebou staan steeds waar die skool gehuisves is. Kangongo het ook 'n stasie vir kontrakwerkers wat bestem was om in Suid-Afrikaanse myne te werk. Hierdie werkers is uit verskillende dorpe gewerf, maar moes vanaf Kangongo via Botswana hul reis na Suid-Afrika onderneem.

## Ekonomie 
In vergelyking met baie ander dorpe in Namibië, is Kangongo steeds onderontwikkeld. Soos baie dorpe in Noord-Namibië, het Kangongo nie infrastruktuur en basiese dienste nie. Die ekonomie van Kangongo word gekenmerk deur bestaansboere, met baie min algemene dienste, naamlik 'n skool, klein kliniek en drie winkels. Die dorp spog met 'n klipbreker as 'n primêre bron van werksgeleenthede in die dorp. Die breker word tans besit deur Gecko Namibia (Edms.) Bpk. Kangongo het ook 'n visboerdery wat deur 'n koöperasie bestuur word en uit lede bestaan wat uit die Kangongo-gemeenskap kom. Die visboerdery het tans herinvestering in terme van infrastruktuur en kapitaal nodig om optimaal te kan funksioneer.
Modimolle–Mookgophong Plaaslike Munisipaliteit

Die **Modimolle–Mookgophong Plaaslike Munisipaliteit** is 'n plaaslike munisipaliteit in die Waterberg-distriksmunisipaliteit in die Limpopoprovinsie van Suid-Afrika. Dit het ontstaan nadat Modimolle en Mookgophong Plaaslike Munisipaliteite saamgesmelt het op 8 Augustus 2016.

Die hoofsetel van die munisipaliteit is in Modimolle.

## Politieke verteenwoordiging
Die munisipale raad bestaan uit agt-en-twintig lede wat deur gemengde-lede proporsionele verteenwoordiging verkies word. Veertien raadslede word in nege wyke as algehele wenners verkies, terwyl die oorblywende veertien uit partylyste gekies word, sodat die totale aantal partyverteenwoordigers eweredig is aan die aantal stemme wat ontvang is. 

Tydens die verkiesing van 3 Augustus 2016 het die African National Congress (ANC) dertien setels in die raad verower, maar nie 'n algehele meerderheid behaal nie. Op 23 Augustus 2016 het die raad Marlene van Staden, die burgemeesterskandidaat van die Demokratiese Alliansie (DA), as die nuwe burgemeester verkies. Op 2 Desember 2021 is Van Staden herverkies as burgemeester, deur die opskiet van 'n muntstuk, nadat sy en die ANC-kandidaat, Aaron Sebolai, na tweekeer se stemming steeds 14 stemme elk gekry het.

Die onderstaande tabel toon die uitslag van die 2016-munisipale verkiesing in beide Modimolle en Mookgophong.

## Verwysings
Gladiolus benguellensis

***Gladiolus benguellensis*** is 'n meerjarige plant en geofiet wat tot die genus *Gladiolus* behoort. Die spesie is inheems aan Angola, Demokratiese Republiek die Kongo en Zambië.

## Bron 
* Plants of the World Online
Ellis Brown-viaduk

Die **Ellis Brown-viaduk** is ‘n padbrug oor die Umgenirivier ten noorde van Durban in Suid-Afrika.

## Brug
Hierdie betonbrug is 480 m lank en bestaan uit twee rybane van elk 7½ m breed sowel as ‘n voetganger- en fietsrybaan. Dit is in 1955 gebou en was toentertyd een van die duurste brûe in die land.

## Naam
Die Ellis-Brown-familie was vooraanstaande sakemense, veral in die koffiebedryf. Twee lede van die familie was burgemeester van Durban. Rupert Ellis-Brown (26 Oktober 1880 – 28 Junie 1969) se naam is gekoppel aan die brug. Hy was vir twee termyne burgemeester, naamlik van 1939 tot 1945 en van 1946 tot 1947. Ook was hy ‘n begaafde seiljagvaarder. By die Olimpiese Spele van 1924 in Meulan  in Frankryk was hy die enigste lid van die Suid-Afrikaanse seilspan. Dit was ook Suid-Afrika se debuut in die seilsport by die Olimpiese Spele.

## 1950’s
In die vyftigerjare van die 20ste eeu het daar besonder groot vordering in die bou van paaie, passe, tonnels en brûe in Suid-Afrika plaasgevind. Tussen 1950 en 1960 het die aantal passasiersmotors met  90% en handelsvoertuie met 71% in die land toegeneem.  

## Bibliografie
*Standard Encyclopaedia of Southern Africa, deel 2. Kaapstad: Nasou, 1970.
Djedda-straatrenbaan

Die **Djedda-straatrenbaan** (Arabies: حلبة شارع جدة) is 'n nuwe motorrenbaan wat in die Rooisee-hawestad Djedda in Saoedi-Arabië gebou is. Die baan het die eerste Saoedi-Arabiese Grand Prix gehuisves, wat op 5 Desember 2021 as die voorlaaste ren op die Formule Een-seisoenkalender van 2021 plaasgevind het, en daarna jaarliks.

## Geskiedenis 
Djedda is aangewys as die 'vinnigste straatbaan' op die Formule Eenkalender waar Formule Eenmotors gemiddelde snelhede van meer as 250 km/h (160 mpu) haal. Die baan is die tweede langste baan op die Formule Een-kalender, met slegs Spa-Francorchamps in België wat langer is. 

Die baan is op die Djeddastrook wat aan die Rooisee grens gebou. Die baan is deur Carsten Tilke, seun van die bekende Hermann Tilke, ontwerp. 

## Verwysings 
## Eksterne skakels
Johan van Oldenbarnevelt

regs|duimnael|Johan van Oldenbarnevelt, deur Michiel Jansz van Mierevelt
**Johan van Oldenbarnevelt** (Nederlandse uitspraak: ˈjoːɦɑn vɑn ɔldə(n)ˈbɑrnəvɛlt), Heer van Berkel en Rodenrijs (1600), Gunterstein (1611) en Bakkum (1613) (14 September 1547 – 13 Mei 1619) was 'n Nederlandse staatsman wat 'n belangrike rol gespeel het in die Nederlandse stryd om onafhanklikheid van Spanje.

Van Oldenbarnevelt is gebore in Amersfoort. en het grootgeword in huis Bollenburg. Hy het regte studeer aan die Universiteit van Leuven, Universiteit van Bourges, Ruprecht-Karls-universiteit en Universiteit van Padua, en deur Frankryk en Italië gereis, voordat hy hom in Den Haag gevestig het. Hy was 'n ondersteuner van Willem van Oranje in sy verset teen Spanje en het in Willem se leër geveg. In sy latere jare was hy 'n ondersteuner van die Arminianiste tydens die godsdienstig-politiese kontroversie wat die jong Nederlandse Republiek verdeel het, en uiteindelik op 13 Mei 1619 tot sy onthoofding sou lei in die Binnenhof in Den Haag. Hy is die stigter van die Verenigde Oos-Indiese Kompanjie. 

regs|duimnael|Wapen van die Oldenbarneveld-familie
## Sien ook 
* Johan de Witt
* Sinode van Dordrecht

## Verwysings
Universiteit van Bourges

Die **Universiteit van Bourges** (Frans: Université de Bourges) was 'n universiteit wat geleë was in Bourges, Frankryk. Dit is in 1463 deur Louis XI van Frankryk opgerig en het tydens die Franse Rewolusie sy deure gesluit.

Tot die middel van die 17de eeu het 'n gebrek aan voldoende regsopleiding in hul tuisland baie Skotte wat 'n regsloopbaan wou volg genoop om in Bourges, Parys of Orléans te studeer; hierna het die meeste aan die Universiteit van Leiden in die Nederlandse Republiek studeer.  

## Noemenswaardige alumni
* Patrick Adamson (1543–1591)
* Johannes Calvyn (1509–1564)
* Hugues Doneau (1527–1591)
* Francois Douaren (1509–1559) 
* Conrad Gessner (1516–1565)
* Franciscus Junius (die ouere (1545–1602)
* Esmé Stewart, 3rde hertog van Lennox (1579–1624)

## Verwysings
## Bronne
* 
* J.-Y. Ribault, "L'Ancienne université de Bourges", in: Académie d'Orléans, ''Guide de l'étudiant, année 1964-1965'', pp. 23–25.
Ruprecht-Karls-universiteit

Die **Ruprecht-Karls-Universiteit** (Duits: *Ruprecht-Karls-Universität*. Informeel ook bekend as die "Universiteit van Heidelberg") is 'n openbare universiteit wat in Heidelberg, Baden-Württemberg, Duitsland geleë is. Dit is die oudste Duitse universiteit en ook een van die wêreld se oudste bestaande universiteite.

Die stad Heidelberg het op 23 Oktober 1385 by Pous Urbanus VI die reg verkry om 'n universiteit op te rig. Die universiteit het sedert sy stigting in 1386 deur keurvors Ruprecht I vir baie eeue uit slegs vier fakulteite bestaan: Geneeskunde, Teologie, Regsgeleerdheid en Filosofie. 'n Fakulteit Natuurwetenskappe is eers in 1890 as vyfde fakulteit bygevoeg. Tans beskik die universiteit oor twaalf fakulteite en studeer 29,488 (2011-2012) studente aan die universiteit.

## Geskiedenis 
Die universiteit was die derde universiteit wat opgerig is in die Heilige Romeinse Ryk, na die Universiteit van Wene en die Karelsuniversiteit.

Die universiteit is in 1386 met pouslike goedkeuring opgerig deur keurvors Ruprecht I. Hy het dit gedoen sodat sy uitgestrekte gebied 'n fokuspunt vir hoër onderwys kon word, om vreemdelinge te lok en om staatsamptenare aan sy eie instelling op te lei. Die eerste professore aan die universiteit was van Parys en Praag; hulle het na die relatief vreedsame Heidelberg gevlug na godsdienstige geskille en onluste in hul eie lande. Die keurvorste het die universiteit goed onderhou, maar self ook ingegryp indien hulle dit nodig geag het, sodat die universiteit nie heeltemal onafhanklik was nie. Op hierdie wyse het dit ruimte geskep vir nuwe denkrigtings soos die humanisme.

## Fakulteite 
* Teologie
* Regte
* Filosofie
* Nuwe Filologie
* Ekonomiese en Maatskaplike Wetenskappe
* Kultuurwetenskappe
* Wiskunde en Informatika
* Fisika en Astronomie
* Chemie en Geologie
* Biologie
* Geneeskunde  

## Verwysings
Gladiolus blommesteinii

***Gladiolus blommesteinii*** is 'n meerjarige plant en geofiet wat tot die genus *Gladiolus* behoort en is deel van die fynbos. Die spesie is endemies aan die Wes-Kaap.

## Bronnelys 
* REDLIST Sanbi
* Plants of the World Online
Jan Asselijn

**Jan Asselijn** (omstreeks 1610 - 1 Oktober 1652) was 'n Nederlandse skilder van die Goue Eeu.

## Galery

Lêer:De bedreigde zwaan Rijksmuseum SK-A-4.jpeg|*De bedreigde zwaan*, een van die belangrikste werke in die Rijksmuseum 
Lêer:Ruitergevecht bij zonsondergang. Rijksmuseum SK-A-5.jpeg|Bestorming deur die kavalerie by sonsondergang''. In die middel vuur 'n knielende soldaat op 'n aanstormende ruiter op 'n wit perd.
Lêer:SA 2481-De doorbraak van de St. Anthonisdijk in 1651-De doorbraak van de St. Anthonisdijk bij Houtewael in de nacht van 5 op 6 maart 1651.jpg| *St. Anthonisdijk* bars oop tydens die nag van 5–6 Maart 1651*
Lêer:Asselijn Jan - Flight into Egypt.jpg| Vlug na Egipte, ongeveer 1640 
Lêer:Ezeldrijvers bij een Italiaanse ruïne Rijksmuseum SK-C-89.jpeg|*Italiaanse Landskap met die Ruïnes van 'n Romeinse Brug en Akwaduk, ongedateer, olie op doek, Rijksmuseum, Amsterdam

## Verwysings
## Eksterne skakels
* Jan Asselijn in die Rijksbureau voor Kunsthistorische Documentatie
Gladiolus brachyphyllus

***Gladiolus brachyphyllus*** is 'n meerjarige plant wat tot die genus *Gladiolus* behoort. Die spesie is inheems aan Eswatini, Mpumalanga en Mosambiek.

## Galery 

Day 35 Spring Gladiolus (Gladiolus brachyphyllus) (53283709152).jpg

## Bronnelys 
* REDLIST Sanbi
* Plants of the World Online
Ronnie Govender

**Sathiseelan Gurilingam** "**Ronnie**" **Govender**  (16 Mei 1934 - 29 April 2021) was 'n Suid-Afrikaanse dramaturg, teaterregisseur en aktivis bekend vir sy gemeenskapsteaterpogings. Hy was bekend as 'n pionier van die Indiese Suid-Afrikaanse teater in die land. Sommige van sy noemenswaardige werke sluit in: *Black Chin White Chin, Song of the Atman,* en *At the Edge and Other Cato Manor Stories*. *At the Edge* het die 1997 ''Commonwealth Writers' Prize'' gewen vir beste eerste boek uit Afrika.

Govender het die regering van Suid-Afrika se Orde van Ikhamanga ontvang in 2008 vir sy bydraes tot demokrasie, vrede en geregtigheid in die land deur middel van teater.

## Vroeë lewe 
Sathiseelan Gurilingam Govender is gebore op 16 Mei 1934 in Cato Manor, 'n Indiese gebied van Durban.Sy vader is ook in Cato Manor gebore, terwyl sy moeder in Fynnlands, 'n ander deel van Durban, gebore is. Sy grootouers aan beide kante van die gesin kom van Suid-Indië. Na voltooiing van hul termyn van kontrakarbeid, het sy grootouers hulle in Cato Manor gevestig. Soos ander Indiese gesinne in Suid-Afrika, het hulle 'n klein stuk grond gekoop om groente te verbou. Sy oupa aan moederskant het 'n hoftolk geword. Sy pa was 'n vragmotorbestuurder en sy ma 'n huisvrou. Govender het tien broers en susters.

## Persoonlike lewe 
Sy dogter, Pregs Govender, is 'n menseregte aktivis en voormalige LP.

Govender sterf op 29 April 2021 as 'n gevolg van ouderdom verwante siektes. Hy was 86 jaar oud.

## Werke 
* *An Edition of the Collected Plays of Ronnie Govender*, Universiteit van Natal, 1991
* 
* *At the Edge and Other Cato Manor Stories*, Manx, 1996
* *Song of the Atman*, Jacana Media, 2006, 
* *Interplay: A Collection of South African Plays*, MANX, 2006, 
* *Black Chin White Chin*, HarperCollins, 2007, 
* *In the Manure: Memories and Reflections*, David Philip, 2008, 

## Verwysings 
## Eksterne skakels 
* Onderhoud oor die "Voices of Resistance" projek (2002) by die Universiteit van Durban-Westville
* Uittreksel uit  "Brothers of the Spirit" (1996) 
* Jailoshini Naidoo vertoon '''At The Edge' and Other Cato Manor Stories'' (2014) 
* Premiere of "At the Edge" (1990)
Van Riebeeckbrug

Die **Van Riebeeckbrug** is 'n brug in die middestad van Johannesburg, Suid-Afrika.

Hierdie brug in Harrisonstraat oor die spoorlyn bring verkeer van Braamfontein suidwaarts na die middestad. Dit is tans 'n eenrigtingpad.

Die brug is in 1952 geopen. Tot op daardie tydstip was die enigste verbinding van die noordelike voorstede met die middestad via 'n duikweg by Braamfontein.

Ander brûe in die middestad oor die spoorlyn is die Nelson Mandelabrug, Koningin Elizabeth-brug, Johann Rissikbrug en die De Villiers Graaff-motorweg.
Orange, Vaucluse

links|duimnael|Die Triomfboog van Orange
duimnael|regs|'n Opvoering van Madame Butterfly op 9 Julie 2007
duimnael|Die Romeinse teater in Orange

**Orange** (; Provensaalse Oksitaans: *Aurenja* of *Aurenjo* in Standaard-Mistraliaans) is 'n commune in die Vaucluse département van die Provence-Alpes-Côte d'Azur gewes in suid-oos Frankryk. Dit is geleë omtrent  noord van Avignon. Dit beskik grotendeels oor 'n landbou ekonomie.

## Bevolking
Met ingang 2018 het die munisipaliteit oor 28,922 inwoners beskik. Die stad van Orange is bevolkingsgewys die tweede grootste munispaliteit (commune) van Vaucluse na Avignon, met Carpentras wat oor die derde grootste bevolking beskik.

## Toeriste aantreklikhede
Die stad is bekend vir sy Romeinse argitektuur. Sy Romeinse teater, die Théâtre antique d'Orange, word beskryf as die indrukwekkendste Romeinse teater in Europa. Die datum van die oprigting van die boog word steeds gedebateer, maar huidige navorsing wat die inskripsie op die boog as afdoende bewyse aanvaar, dui daarop dat die oprigting daarvan tydens die heerskappy van keiser Augustus plaasgevind het. Die boog bevat ook 'n inskripsie wat in 27 n.C. aan keiser Tiberius gewy is, toe dit deur Tiberius opgerig is om die oorwinnings van Germanicus oor die Duitse stamme in die Rynland te vier. Die boog, teater en nabygeleë omgewing is in 1981 deur UNESCO gelys as 'n Wêrelderfenisgebied.

## Kultuur 
In 1869 is die Romeinse teater gerestoureer. Dit dien sedertdien as die venue van 'n musiekfees. Die fees, wat in 1902 die naam ''Chorégies d'Orange'' gekry het, word sedertdien jaarliks gehou en is nou bekend as 'n internasionale operafees.

In 1971 is die "Nuwe Chorégies" begin en het dit oornag 'n internasionale wegholsukses geword. Verskeie van die bekendste internasionale operasterre het in die teater opgetree, waaronder Barbara Hendricks, Plácido Domingo, Montserrat Caballé, Roberto Alagna, René Pape en Inva Mula. Operas soos *Tosca *, *Aida*, *Faust* en *Carmen* is al hier opgevoer.

Die Romeinse teater is een van drie erfenisterreine waar die Romeinse muur nog besigtig kan word.

duimnael|Die Meyne-rivier

## Susterstede
Orange is die susterstad van:

*Breda,  (1963)
* Byblos, Libanon (2004)
* Diest, België (1963)
* Dillenburg, Duitsland (1963)
* Jarosław, Pole (2000)
* Kielce, Pole (1992)
* Rastatt, Duitsland (1965)
* Spoleto, Italië (1981)
* Vélez-Rubio, Spanje (2004)
* Weifang, China (2004)

Orange vorm die Unie van Oranje-stede saam met Breda, Diest en Dillenburg.  Op 28 Junie 2019 het die temperatuur 41,0 ° C behaal.

## Verwysings
## Eksterne skakels
* Roman Theatre and Museum official website 
* Webwerf van die dorpsraad 
* Webwerf van die toerismekantoor
Grooteilandrivier

Die **Grooteilandrivier** is 'n rivier wat in die Tuinroete van Suid-Afrika vloei en in die Indiese Oseaan uitmond. Dit is wes van Plettenbergbaai en suid van Harkerville geleë.

## Eksterne skakels 
* Google-kaart van Grooteilandrivier se monding by Geonames.org (cc-by)
Bietourivier

Die **Bietourivier** is 'n rivier wat in die Wes-Kaap, Suid-Afrika vloei. Dit vloei suid van Harkerville suidooswaarts verby Plettenbergbaai totdat dit saam met die Keurboomsrivier in die Indiese Oseaan uitmond.

## Oorsprong 
* 

## Sytakke 
* Bosfonteinrivier
* Leermansdrifrivier
* Bosrivier

## Eksterne skakels 
* Google-kaart van Bietourivier se monding by Geonames.org (cc-by)
Rondebosrivier

Die **Rondebosrivier** is 'n rivier wat in die Tuinroete van Suid-Afrika vloei. Dit is noordwes van Plettenbergbaai en noord van Harkerville geleë. Dit mond in die plantasies uit in die Bietourivier.

## Oorsprong 
* 

## Eksterne skakels 
* Google-kaart van Rondebosrivier se monding by Geonames.org (cc-by)
Bosfonteinrivier

Die **Bosfonteinrivier** is 'n rivier wat in die Tuinroete van Suid-Afrika vloei. Dit sluit noord van Plettenbergbaai by die Bietourivier aan.

## Oorsprong 
*  langs die N2.

## Eksterne skakels 
* Google-kaart van Bosfonteinrivier se monding by Geonames.org (cc-by)
Gladiolus caeruleus

***Gladiolus caeruleus*** is 'n meerjarige plant en geofiet wat tot die genus *Gladiolus* behoort en is deel van die fynbos. Die spesie is endemies aan die Wes-Kaap en kom van Yzerfontein tot by Kaap Columbine voor. Die plant se voorkomsgebied is 560&nbsp;km² en daar is vyftien subpopulasies. Die plant het habitat afgestaan aan stedelike ontwikkeling langs die kus en word steeds bedreig deur stedelike ontwikkeling langs die kus.

## Bronnelys 
* REDLIST Sanbi
* Plants of the World Online
Gladiolus calcaratus

***Gladiolus calcaratus*** is 'n meerjarige plant wat tot die genus *Gladiolus* behoort. Die spesie is endemies aan Mpumalanga en kom op die Mpumalanga Hoëveld voor, tussen Dullstroom, Pelgrimsrus en Lydenburg.

## Bronnelys 
* REDLIST Sanbi
* Plants of the World Online
Gladiolus carinatus

Die **blou-Afrikaner** (*Gladiolus carinatus*) is 'n meerjarige plant wat tot die genus *Gladiolus* behoort en is deel van die fynbos. Die spesie is endemies aan die Wes-Kaap.

## Galery 

Gladiolus carinatus1.jpg
Gladiolus carinatus 1DS-II 3-8961.jpg
Gladiolus carinatus 1DS-II 3-8957.jpg
Gladiolus carinatus 1DS-II 3-9156.jpg
Gladiolus carinatus 1DS-II 3-6722.jpg
Gladiolus carinatus 1DS-II 3-6721.jpg

## Bronnelys 
* REDLIST Sanbi
* Plants of the World Online
Gladiolus carmineus

Die **bergpypie** (*Gladiolus carmineus*) is 'n meerjarige plant en geofiet wat tot die genus *Gladiolus* behoort en is deel van die fynbos. Die spesie is endemies aan die Wes-Kaap en kom voor van Kaap Hangklip tot by Kaap Infanta. Die plant het 'n voorkomsgebied van kleiner as 20&nbsp;km² en word bedreig deur ontwikkeling aan die kus.

## Bronnelys 
* REDLIST Sanbi
* Plants of the World Online
Gladiolus carneus

***Gladiolus carneus*** is 'n meerjarige plant en geofiet wat tot die genus *Gladiolus* behoort en is deel van die fynbos. Die spesie is endemies aan die Wes-Kaap.

## Sinonieme 
Die spesie het 26 sinonieme:

* *Gladiolus albidus* Jacq.
* *Gladiolus blandus* Aiton
* *Gladiolus blandus var. carneus* (D.Delaroche) Ker Gawl.
* *Gladiolus blandus var. excelsus* Ker Gawl.
* *Gladiolus blandus var. purpureoalbescens* Ker Gawl.
* *Gladiolus callistus* F.Bolus
* *Gladiolus callistus var. gracilior* F.Bolus
* *Gladiolus campanulatus* Andrews
* *Gladiolus carneus* Jacq.
* *Gladiolus carneus var. hibbertii* Baker
* *Gladiolus cordatus* (Thunb.) Thunb.
* *Gladiolus cuspidatus var. ensifolius* Baker
* *Gladiolus excelsus* (Ker Gawl.) Ker Gawl.
* *Gladiolus eximius* Ingram
* *Gladiolus expallescens* Schrank
* *Gladiolus hibbertii* Baker
* *Gladiolus lunulatus* Klatt
* *Gladiolus mac-owanianus* Klatt
* *Gladiolus pictus* Sweet
* *Gladiolus prismatosiphon* Schltr.
* *Gladiolus sagittifer* Salisb.
* *Gladiolus trimaculatus* Lam.
* *Gladiolus tristis var. cordatus* Thunb.
* *Gladiolus ventricosus* Lam.
* *Gladiolus vinulus* Klatt
* *Moraea ramosa* Endl.

## Galery 

Gladiolus carneus Kleinmond Oct 13 (7).jpg
Gladiolus carneus 1DS-II 2-4456.jpg
Gladiolus carneus 1c.JPG
Flowers at Fort Ross State Historic Park - Jenner, California - Sarah Stierch - B.jpg
Gladiolus carneus 1DS-II 5625.jpg
Gladiolus carneus Kleinmond Oct 2013 (2).jpg

## Bronnelys 
* REDLIST Sanbi
* Plants of the World Online
Lewis-suur en -basis

duimnael|350px|Groot strukturele veranderinge gaan gepaard met die binding van die Lewis-basis (NH) aan die plat, koördinatief onversadigde Lewis-suur (BF).
'n **Lewis-suur** is 'n chemiese spesie wat 'n leë orbitaal bevat wat in staat is om 'n elektronpaar vanaf 'n **Lewis-basis** te aanvaar om 'n Lewis-addukt te vorm. 

'n **Lewis-basis** is dus enige spesie met 'n gevulde orbitaal wat 'n elektronpaar bevat wat nie gebruik word vir binding nie, maar wel 'n datiewe binding met 'n Lewis-suur kan vorm om 'n Lewis-adduk te vorm. 

Ammoniak (NH) is byvoorbeeld 'n Lewis-basis omdat dit sy elektronpaar kan skenk. Boortrifluoried (BF) is 'n Lewis-suur, aangesien dit 'n alleenpaar kan aanvaar. In 'n Lewis-adduk deel die Lewis-suur en -basis 'n elektronpaar wat deur die Lewis-basis voorsien word, wat 'n datiewe binding vorm. In die konteks van 'n spesifieke chemiese reaksie tussen NH en BF, sal die alleenpaar van NH 'n datiewe binding vorm met die leë orbitaal van BF om 'n addukt NH•BF te vorm. 

Die terminologie wat gebruik word vir Lewis-sure en -basisse kom van die bydraes van die Amerikaanse fisiese chemikus Gilbert N. Lewis.

Die terme *nukleofiel* en *elektrofiel* is min of meer uitruilbaar met onderskeidelik Lewis-basis en Lewis-suur. Hierdie terme, veral hul abstrakte selfstandige naamwoordvorm nukleofilisiteit en elektrofiliteit, beklemtoon egter die kinetiese aspek van reaktiwiteit, terwyl die Lewis-basisiteit en Lewis-suurheid die termodinamiese aspek van Lewis-addukvorming beklemtoon.

## Kyk ook 
*Lys van sure en basisse

## Verwysings
Gladiolus candidus

***Gladiolus candidus*** is 'n meerjarige plant wat tot die genus *Gladiolus* behoort. Die spesie is inheems aan Djibouti, Ethiopië, Jemen, Kenia, Oman, Somalië en Tanzanië.

## Bron 
* Plants of the World Online
Eeuwige Edik van 1667

duimnael|300px|Die aanname van die Eeuwig Edict deur die State van Holland. Romeyn de Hooghe (1675).
Die **Eeuwig Edict** (Afrikaans: Ewige Edik) is 'n resolusie van 5 Augustus 1667 van die State van Holland en Wes-Friesland (State van Holland) waarin besluit is op die afskaffing van die stadhouerskap in Holland en die politieke funksies wat daarmee saamgaan. Die funksies sou voortaan self uitgevoer word. Die oorblywende ses geweste van die Republiek van die Sewe Verenigde Nederlande is versoek om die stadhouerskap onverenigbaar met die kaptein-generaalskap te verklaar. Raadpensionaris Johan de Witt was ten gunste van die Edik.

Die ander ses geweste sou die algemene strekking van die Edik met die Akte van Harmonie onderskryf op 31 Mei 1670. 

In die Rampjaar van 1672 het die Orangiste egter met geweld die mag gegryp en die De Witt-broers vermoor. Die Edik is deur al die provinsies herroep (afskrifte daarvan is in sommige Nederlandse stede verbrand ) en die stadhouerskap is ten gunste van Willem III herstel.

## Sien ook 
* Johan van Oldenbarnevelt
* Johan de Witt
* Orangiste
* Regente
* Stadhouer
* Rampjaar van 1672
* Huis van Oranje

## Verwysings
Air Liquide

**Air Liquide**, voorheen ''L'Air liquide'', is 'n Franse industriële groep van internasionale omvang wat spesialiseer in industriële gasse, dit wil sê gasse vir nywerheid, gesondheid, die omgewing en navorsing. Dit is teenwoordig in tagtig lande regoor die wêreld en bedien meer as 3,6 miljoen kliënte en pasiënte. Die Air Liquide-groep is op die Paryse Effektebeurs genoteer en is opgeneem in die samestelling van die CAC 40-indeks, die Euro Stoxx 50 en die FTSE4Good. 

## Verwysings 
## Eksterne skakels
Thales

**Thales** is 'n elektroniese groep wat spesialiseer in lugvaart, verdediging, veiligheid en landvervoer, met sy hoofkantoor in die La Défense-distrik van Parys.

Thales, wat op 2 April 2019 in 80 lande teenwoordig is in 80 lande en in diens is van 80 000 werknemers, is een van die wêreldleiers op die gebied van toerusting vir lugvaart, ruimte, verdediging, veiligheid en vervoer.

## Verwysings 
## Eksterne skakels
Daniel Steyn

**Daniël Wynand Steyn** (gebore op 12 Mei 1923 in die Heilbron-distrik en oorlede op 17 Junie 2017 in Pretoria) was 'n Suid-Afrikaanse ingenieur en politikus.

Hy was 'n lid van die Nasionale Party, lid van die Suid-Afrikaanse Volksraad (LV) vir die kiesafdeling Wonderboom (1974-1989), adjunkminister van finansies, nywerhede, handel en toerisme (1980-1982), minister van onderwys en opleiding (1982-1983), minister van minerale en energiesake (1983-1989), minister van ekonomiese sake en tegnologie (1986-1989) in die kabinette van P.W. Botha.
Total

**TotalEnergies SE** (voorheen net **Total**) is 'n privaat Franse olie- en gasmaatskappy. Dit is 'n wêreldleier in die energiesektor en een van die ses grootste maatskappye in die olie- en gasbedryf, naas ExxonMobil, Shell, BP en Chevron, en voor ConocoPhillips. Dit was in 2015 die grootste Franse maatskappy in omset, die 5de grootste in Europa en die 24ste wêreldwyd, en het ook die 4de grootste markkapitalisasie in die eurosone in 2015 gehad. 

Die maatskappy se aktiwiteite betrek die hele produksieketting, dit wil sê vanaf die ontginning van ru-olie en aardgas tot die verfyning en kommersiële verspreiding van hul eindprodukte. In Desember 2022 het die NRO's Friends of the Earth, Survie en vier Ugandese NRO's die oliegroep Total hof toe geneem en hul daarvan beskuldig dat hulle die wet op die plig tot waaksaamheid van groot Franse maatskappye in terme van menseregte en die omgewing oortree het.

Total is ook aktief in die alternatiewe (koolstofvrye) energie- en kragopwekkingsektor.

## Verwysings 
## Eksterne skakels
Compagnie de Saint-Gobain

**Saint-Gobain** is 'n Franse maatskappy wat spesialiseer in die produksie, transformasie en verspreiding van materiale.

Die onderneming is in 1665 gestig deur Jean-Baptiste Colbert (1619-1683) onder die naam *Manufacture royale des glaces* en is teenwoordig in agt en sestig lande en het in 2019 byna 171,000 mense in diens. Sedert 2019 is die hoofkantoor van die maatskappy in La Défense, 12 place de Iris, in die gemeente Courbevoie (92096) geleë.

## Verwysings 
## Eksterne skakels
Gladiolus comptonii

***Gladiolus comptonii*** is 'n meerjarige plant en geofiet wat tot die genus *Gladiolus* behoort en is deel van die fynbos. Die spesie is endemies aan die Wes-Kaap en kom in die Olifantsrivierberge voor. Dit het 'n klein voorkomsgebied van 20&nbsp;km². Die plant word tans glad nie bedreig nie en word as krities seldsaam beskou.
 
## Bronnelys 
* REDLIST Sanbi
* Plants of the World Online
Gladiolus crassifolius

***Gladiolus crassifolius*** is 'n meerjarige plant en geofiet wat tot die genus *Gladiolus* behoort. Die spesie is inheems aan Angola, Eswatini, Gauteng, KwaZulu-Natal, Lesotho, Limpopo, Malawi, Mosambiek, Mpumalanga, Noordwes, Oos-Kaap, Tanzanië, Vrystaat en Zimbabwe.

## Galery 

Thick-leaved Gladiolus (Gladiolus crassifolius) (31634047537).jpg
Gladiolus crassifolius 1DS-II 1-6423.jpg
Gladiolus crassifolius 1DS-II 1-6422.jpg

## Bronnelys 
* REDLIST Sanbi
* Plants of the World Online
Gladiolus crispulatus

***Gladiolus crispulatus*** is 'n meerjarige plant wat tot die genus *Gladiolus* behoort en is deel van die fynbos. Die spesie is endemies aan die Wes-Kaap in die Langeberg tussen Swellendam en Riversdal waar dit voorkom op die suidelike hellings tussen 300 - 900&nbsp;m. Die plant word as seldsaam beskou.

## Bronnelys 
* REDLIST Sanbi
* Plants of the World Online
Gladiolus cruentus

Die **rooiswaardlelie** (*Gladiolus cruentus*) is 'n meerjarige plant en geofiet wat tot die genus *Gladiolus* behoort. Die spesie is endemies aan KwaZulu-Natal. Dit kom voor tussen Pietermaritzburg, Pinetown en Inanda met subpopulasies te Umbululu, Klein Noodsberg en Kranskop. Die plant word bedreig deur indringerplante en water ontttrekking.

## Bronnelys 
* REDLIST Sanbi
* Plants of the World Online
Skotse Parlement

300px|duimnael|regs|Debatkamer van die Skotse Parlement
300px|duimnael|Huidige samestelling van die Skotse Parlement
Die **Skotse Parlement** (Skots-Gaelies: Pàrlamaid na h-Alba; Skots: Scots Pairlament; Engels: Scottish Parliament) is die nasionale wetgewer van Skotland. Dit is in die Holyrood area van Edinburgh geleë. Die parlement word dikwels verwys na as net **Holyrood**.

Die oorspronklike parlement van Skotland (of "State-Generaal van Skotland") was die nasionale wetgewer van die onafhanklike Koninkryk van Skotland. Dit het tussen die vroeë 13de eeu tot 1707 bestaann. Dit was toe die Koninkryk van Skotland saamgesmelt het met die Koninkryk van Engeland onder die Acts of Union 1997 om die Koninkryk van Groot-Brittanje te vorm. As gevolg hiervan het die Skotse parlement saamgesmelt met die parlement van Engeland om die Parlement van Groot-Brittanje te vorm, wat in Westminster in Londen  geleë is.

In 1997 is daar 'n referendum gehou waar Skotse kiesers gestem het vir afwenteling. Die huidige parlement is deur die Scotland Act 1998 gestig en die eerste vergadering is op 12 Mei 1999 gehou. Die Skotse Parlement het die mag om wetgewing deur te voer op verskillende terreine wat gespesifiseer word deur die Scotland Act 1998; op sommige terreine word die wetgewende mag met die nasionale parlement gedeel, terwyl dit op ander terreine slegs aan die parlement voorberhou word. Die velde sluit in sake soos gesondheids- en maatskaplike dienste, onderwys en behuising.

Daar is 129 lede wat bekend staan as lede van die Skotse parlement wat demokraties verkies word. Lede word vir 'n termyn vyf jaar verkies.
## Voorsittende beamptes van die Vergadering
## Verwysings
## Eksterne skakels
*Ampotelike webwerf
*